turjo4nis/wikipedia-bn-dump-20250701 huggingface dataset:
কমলা পাখুই

কমলা পাখুই (বৈজ্ঞানিক নাম: Burara jaina(Moore)) এক প্রজাতির মাঝারী আকারের গাঢ় বাদামী লাল ওয়াইনের সাথে কমলা বর্নের প্রজাপতি। এরা ‘হেসপেরায়িডি’ গোত্রের এবং ‘কোয়লিয়াডিনি’ উপগোত্রের সদস্য।

আকার 

প্রসারিত অবস্থায় কমলা পাখুই এর ডানার আকার ৬০-৭০ মিলিমিটার দৈর্ঘ্যের হয়।

উপপ্রজাতি 
ভারতে প্রাপ্ত কমলা পাখুই এর উপপ্রজাতি হল-

 Burara jaina jaina (Moore, [1866]) – Darjeeling Common Orange Awlet
 Burara jaina fergusonii (de Nicéville, [1893]) – Sahyadri Common Orange Awlet

বিস্তার 
এটি ভারত, মিয়ানমার, থাইল্যান্ড এবং ভিয়েতনামে দেখা যায়। এই প্রজাতি ভারত এর উত্তরাখণ্ড থেকে অরুণাচল প্রদেশ, পশ্চিমবঙ্গ, নেপাল, ভুটান এবং মায়ানমার এর বিভিন্ন অঞ্চলে দেখা যায়।

বর্ণনা 
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-

স্ত্রী-পুরুষ প্রকার অনুরূপ দর্শন। ডানার উপরিতল কালচে বাদামী এবং আপাত দাগ-ছোপ হীন। শুধুমাত্র ডানার গোড়া (base) থেকে কোস্টার প্রায় মধ্যভাগ পর্যন্ত বিস্তৃত একটি সরু কমলা দাগ (streak) বর্তমান। পিছনের ডানার টার্মিনাল প্রান্তভাগ টর্নাস পর্যন্ত কমলা। টার্মেনের মধ্যভাগ থেকে টর্নাসের দিকে উক্ত কমলা অংশ ক্রমশ চওড়া হয়েছে। পিছনের ডানা গোড়ার দিকে নীলচে সবুজ আঁশে হালকা ভাবে ছাওয়া।

ডানার নিম্নতল ফ্যাকাশে বাদামী এবং শিরা বরাবর লম্বা কমলা ডোরা (streak) যুক্ত। সামনের ডানায় সেল এর বহিপ্রান্তে একটি ইষদ বেগুনি আভাযুক্ত সাদা এবং সুস্পষ্ট বড় ছোপ এবং ডিসকাল অংশে একসারি সরু লম্বাটে ফ্যাকাশে সাদা অস্পষ্ট ছোপ বক্রাকারে দৃশ্যমান। পুরুষ নপ্রকারে ডানার মধ্যভাগে অস্পস্ট কালো দাগ (brand) রয়েছে।

পিছনের ডানায় সরু লম্বা সাদা ডিসকাল দাগের সারি একটি ছোট বন্ধনীর সৃষ্টি করেছে। টার্মেন, টর্নাস এবং ডরসাম (চওড়া ভাবে) উজ্জ্বল কমলা বর্নের।

মাথা, বুক, পা এবং অ্যানাল অংশ কমলা, উদরদেশ কালো এবং ফ্যাকাশে কমলা অথবা সাদাটে কমলা ডোরাকাটা বর্নের।

আচরণ 
দুর্লভ দর্শন এই প্রজাতির উড়ান অন্যান্য Awl প্রজাতির ন্যায় দ্রুতবেগ সম্পন্ন। সকালের প্রথম ভাগে, গোধূলিবেলা (dusk) এবং সন্ধ্যার সময় (late evening) গিরিখাতের পথে এবং পাহাড়ি নালা এবং ঝর্নার উপরে এদের তীরবেগে উড়ে বেড়াতে দেখা যায়। নীচু উচ্চতায় সম্পন্ন পাহাড়ী অঞ্চলের উচ্চ-বৃষ্টিপাত যুক্ত ঘন বনাঞ্চলে এদের বিচরন লক্ষ্য করা যায়। উক্ত অঞ্চল ছাড়া পাহাড়-জঙ্গলের অন্যান্য অংশে অথবা সমতল ভূমিতে এদের কখনো দেখা মেলে না। এরা ফুলের মধুপান করে এবং ভিজে মাটি, পাথরের ভিজে ছোপে অথবা দেওয়ালে বসে মাড-পাডল করে। এই প্রজাতি মথেদের মতন পাতার নিচে অবস্থান করে বিশ্রাম নেয় ডানা সম্পূর্ন মেলে। হিমালয়ে ১২০০ মিটার উচ্চতা পর্যন্ত এদের বিচরন লক্ষ্য করা যায়।

তথ্যসূত্র 

ভারতের প্রজাপতি
এশিয়ার প্রজাপতি
১৮৬৫-এ বর্ণিত প্রজাপতি
ফ্রেডেরিক মুর কর্তৃক নামকরণকৃত ট্যাক্সা
কবিতা গোয়াত

কবিতা গোয়াত (জন্ম ১৫ই আগস্ট ১৯৮৮) ভারতের একজন মহিলা বক্সার। তিনি ৬৯-৭৫ কেজি ওজন বিভাগে প্রতিদ্বন্দ্বিতা করেন। চীনের কুয়াংচৌতে অনুষ্ঠিত ২০১০ এশিয়ান গেমসে কবিতা ব্রোঞ্জ পদক জিতেছিলেন। ২০১০ সালে এশিয়ান গেমসের সেমিফাইনালে চীনের জিনজি লির ১:৩ পয়েন্টে পরাজিত হন।

বক্সিং ক্যারিয়ার 
কবিতা গোয়াতের বর্তমান কোচ অনুপ কুমার। এর আগে তিনি রাজ সিং-য়ের কাছে প্রশিক্ষণ নিতেন।

২০১৭ সালে সার্বিয়ান শহরে তার ষষ্ঠ নেশনস কাপ চলাকালীন, কবিতা গোয়াত সেমিফাইনালের সময় চোট পেয়েছিলেন, যার কারণে তাকে তৃতীয় স্থানে স্থির থাকতে হয়েছিল। কবিতা এর আগে হ্যানয় এশিয়ান ইনডোর গেমসে স্বর্ণপদক জিতেছে, ২০০৯ সালে ৬৪ সালে মেরি কমের সাথে কেজি বিভাগে। এর পাশাপাশি জিতেছেন বেশ কয়েকটি জাতীয় শিরোপা।

চ্যাম্পিয়নশিপ এবং অন্যান্য কৃতিত্ব 
কবিতা গোয়াত বিভিন্ন চ্যাম্পিয়নশিপে অসংখ্য স্বর্ণ, রৌপ্য এবং ব্রোঞ্জ পদক জিতেছে।

সোনার পদকসমূহ 

 হ্যানয় এশিয়ান ইনডোর গেমস (2009)
 11 তম সিনিয়র মহিলা জাতীয় বক্সিং চ্যাম্পিয়নশিপ (2010)
 12 তম সিনিয়র মহিলা জাতীয় বক্সিং চ্যাম্পিয়নশিপ (2011)
 4র্থ আন্তঃ-জোনাল মহিলা জাতীয় বক্সিং চ্যাম্পিয়নশিপ (2012)
 11 তম সিনিয়র মহিলা হরিয়ানা রাজ্য বক্সিং চ্যাম্পিয়নশিপ (2010)
 12 তম সিনিয়র মহিলা হরিয়ানা রাজ্য বক্সিং চ্যাম্পিয়নশিপ (2011)
 14 তম সিনিয়র মহিলা হরিয়ানা রাজ্য বক্সিং চ্যাম্পিয়নশিপ (2015)

রৌপ্য পদক 

 9ম সিনিয়র মহিলা জাতীয় বক্সিং চ্যাম্পিয়নশিপ (2008)
 ফেডারেশন কাপ মহিলা বক্সিং চ্যাম্পিয়নশিপ (2009)
 10 তম সিনিয়র মহিলা জাতীয় বক্সিং চ্যাম্পিয়নশিপ (2009)
 13 তম সিনিয়র মহিলা জাতীয় বক্সিং চ্যাম্পিয়নশিপ (2012)
 16 তম সিনিয়র (এলিট) মহিলা জাতীয় বক্সিং চ্যাম্পিয়নশিপ (2015)

ব্রোঞ্জ পদক 

 14 তম সিনিয়র মহিলা বক্সিং প্রতিযোগিতা (2013)
 এশিয়ান গেমস (2010)
 এনসি শর্মা মেমোরিয়াল ফেডারেশন কাপ মহিলা বক্সিং চ্যাম্পিয়নশিপ (2009)

তিনি হরিয়ানায় জন্মগ্রহণ করেন, ওম প্রকাশ এবং স্মত্রা দেবীর ঘরে। তার শখের মধ্যে রয়েছে গেম খেলা এবং পড়াশোনা করা।

তথ্যসূত্র 

২১শ শতাব্দীর ভারতীয় নারী
২০১০ এশিয়ান গেমসের পদক বিজয়ী
এশিয়ান গেমসে ব্রোঞ্জপদক বিজয়ী ভারতীয়
১৯৮৮-এ জন্ম
জীবিত ব্যক্তি
ভারতীয় মহিলা মুষ্টিযোদ্ধা
হরিয়ানার মহিলা ক্রীড়াবিদ
আনসারু

আনসারু বা জামায়াতু আনসার আল মুসলিমিন ফি বিলাদিস সুদান হল নাইজেরিয়ার উত্তর পূর্ব অঞ্চলে সক্রিয় একটি জিহাদি গোষ্ঠী। গোষ্ঠীটি আনসারু নামেই সর্বাধিক পরিচিত এবং সাধারণভাবে এটিকে আল-কায়েদা ইন দ্য ল্যান্ডস বিয়ন্ড দ্য সাহেল নামে ডাকা হয়।  প্রাথমিকভাবে এটি বোকো হারামের একটি দল হিসাবে উদ্ভূত হয়ে; কিন্তু ২০১২ সালে দলটি আনুষ্ঠানিকভাবে স্বাধীন হয়ে যায়। ২০১৫ সাল থেকে আনসারু বেশিরভাগই নিষ্ক্রিয় থাকে। তবে এর সদস্যরা এখনো তাদের সংগঠনের প্রচার চালিয়ে যাচ্ছেন। গ্রুপটি অঘোষিতভাবে আল কায়েদার একটি শাখা বলে ধারণা করা হয়।

তথ্যসূত্র 

আল-কায়েদার সাথে সংশ্লিষ্ট দল
নাইজেরিয়ার বিদ্রোহী দল
ইসলামপন্থী দল
নাইজেরিয়ায় ইসলামি সন্ত্রাস
জিহাদি সংগঠন
আফ্রিকা ভিত্তিক সন্ত্রাসী হিসাবে চিহ্নিত সংগঠন
যুক্তরাজ্য কর্তৃক সন্ত্রাসী হিসেবে চিহ্নিত সংগঠন
ইরাক কর্তৃক সন্ত্রাসী হিসেবে চিহ্নিত সংগঠন
মার্কিন যুক্তরাষ্ট্র কর্তৃক সন্ত্রাসী হিসেবে চিহ্নিত সংগঠন
চেঙ্গা পাখুই

চেঙ্গা পাখুই (বৈজ্ঞানিক নাম: Bibasis oedipodea(Swainson)) এক প্রজাতির মাঝারী আকারের জলপাই বাদামী সাথে লালচে কমলা বর্নের প্রজাপতি। এরা ‘হেসপেরায়িডি’ গোত্রের এবং ‘কোয়লিয়াডিনি’ উপগোত্রের সদস্য।

আকার 
প্রসারিত অবস্থায় চেঙ্গা পাখুই এর ডানার আকার ৪০-৫০ মিলিমিটার দৈর্ঘ্যের হয়।

উপপ্রজাতি 
ভারতে প্রাপ্ত চেঙ্গা পাখুই এর উপপ্রজাতি হল-

 Burara oedipodea belesis (Mabille, 1876) – Himalayan Branded Orange Awlet

বিস্তার 
এই প্রজাতি ভারত এর হিমাচল প্রদেশ থেকে অরুণাচল প্রদেশ, বাংলাদেশ, নেপাল, ভুটান এবং মায়ানমার এর বিভিন্ন অঞ্চলে দেখা যায়।

বর্ণনা 
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-

স্ত্রী এবং পুরুষ উভয় প্রপকারের ডানার উপরিতল জলপাই বাদামী (olive brown) বর্নের। সামনের ডানায় কোস্টার মধ্যভাগ থেকে সেল এর গোড়ার অংশ অবধি বিস্তৃত একটি কমলা দাগ (brand) বর্তমান। ডানার টার্মিনাল প্রান্তভাগ (fringe) ধূসর বাদামী। পিছনের ডানার টার্মেন এবং টর্নাস লালচে কমলা।

ডানার নিম্নতল কমলা বাদামী এবং ইষদ বেগুনি আভাযুক্ত। সামনের ডানায় সাব-টার্মিনাল ফ্যাকাশে কমলা অস্পষ্ট চওড়া বন্ধনী এবং কোস্টাল শিরার নীচ থেকে ডানার মধ্যভাগ পর্যন্ত বিস্তৃত ফ্যাকাশে কমলা সরু এবং লম্বাটে ছোপ দ্বারা গঠিত ডিসকাল বন্ধনী দেখা যায়। উভয় ডানার গোড়ার অংশে একটি কালো, সুস্পষ্ট এবং গোলাকৃতি ছোপ লক্ষ্য করা যায়।

পিছনের ডানায় ফ্যাকাশে কমলা লম্বাটে ছোপের দ্বারা সৃষ্ট ছোট ডিসকাল বন্ধনীটি ডানার মধ্যভাগে অবস্থিত। টার্মেন, টর্নাস এবং ডরসাম উজ্জ্বল কমলা এবং টর্নাল এবং ডরসাল প্বার্শবর্তী অংশ কমলা আঁশে ছাওয়া।

পুরুষ প্রকারে একটি সুস্পষ্ট, বড়, গোলাকৃতি ঘন কাল পটি (patch-brand) থাকে।

মাথা, বুক (thorax), পা এবং অ্যানাল প্রান্ত কমলা অথবা কমলা হলুদ, উদর কালো এবং কমলা ডোরাকাটা।

আচরণ 
দ্রুত উড়ানযুক্ত এই প্রজাতি তীরগতিতে (darting flight) পাহাড়ি জঙ্গলের নালা এবং ঝর্নার আশেপাশে উড়ে বেড়ায়। এরা স্থানীয় ভাবে দুর্লভ নয় (not locally rare), তবে খুব কম দেখা যায়। কম উচ্চতা বিশিশট্ট এবং প্রচুর বৃষ্টিপাতযুক্ত পাহাড়ি অঞ্চলের ঘন অরণ্য এদের প্রিয় বাসভূমি যেখানে দিনের প্রথম ভাগ এবং গোধূলি বেলায় এবং সন্ধ্যায় এদের বিচরন পরিলক্ষিত হয়। ফুলের মধুপান এবং ভিজে মাটি এবং পাথরের অথবা পাথুরে দেওয়ালের ভিজে ছোপে মাড-পাডল এদের পছন্দের অভ্যাস। হিমালয়ের পাদদেশে প্রায় ২১০ মিটার উচ্চতায় সেপ্টেম্বর এবং অক্টোবর মাস নাগাদ এদের দর্শন মেলে। পার্বত্য অরণ্য ১৫০০ মিটার উচ্চতা পর্যন্ত জানুয়ারী থেকে নভেম্বর পর্যন্ত এদের সক্রিয়তা চোখে পড়ে।

তথ্যসূত্র  

ভারতের প্রজাপতি
এশিয়ার প্রজাপতি
১৮২০-এ বর্ণিত প্রজাপতি
মালয়েশিয়ার প্রজাপতি
ইউরেমা সিমুলাট্রিক্স

চেঞ্জেবেল গ্রাস ইয়ালো (বৈজ্ঞানিক নাম: Eurema simulatrix(Semper)) এক প্রজাতির মাঝারি আকারের হলুদ বর্নের প্রজাপতি।

আকার 
প্রসারিত অবস্থায় চেঞ্জেবেল গ্রাস ইয়ালো এর ডানার আকার ৪০-৫০ মিলিমিটার দৈর্ঘ্যের হয়।

উপপ্রজাতি 
 E. s. simulatrix

 E. s. princessae Morishita, 1973

 E. s. tecmessa (de Nicéville & Martin, [1896])

 E. s. sarinoides (Fruhstorfer, 1910)

 E. s. littorea Morishita, 1968

 E. s. inouei Shirôzu & Yata, 1973

 E. s. tiomanica Okubo, 1983

ভারতে প্রাপ্ত চেঞ্জেবেল গ্রাস ইয়ালো এর উপপ্রজাতি 

ভারতে প্রাপ্ত চেঞ্জেবেল গ্রাস ইয়ালো এর উপপ্রজাতি হল-

 Eurema simulatrix grandis (Moore, [1907]) – Khasi Changeable Grass Yellow

তথ্যসূত্র 

ভারতের প্রজাপতি
১৮৯১-এ বর্ণিত প্রজাপতি
সিঙ্গাপুরের প্রজাপতি
নাফতালি হার্জ ইমবার

নাফতালি হার্জ ইমবার (, ) ডিসেম্বর ২৭, ১৮৫৬ - ৮ অক্টোবর, ১৯০৯) তিনি একজন ইহুদি হিব্রু-ভাষার কবি ছিলেন, কবিতা রচনার জন্য সবচেয়ে উল্লেখযোগ্য, "হাটিকভাহ", কবিতা যা ইসরায়েলের জাতীয় সঙ্গীতের ভিত্তি হয়ে উঠেছে।

তথ্যসূত্র 

১৮৫৬-এ জন্ম
১৯০৯-এ মৃত্যু
আধুনিক হিব্রু লেখক
ইহুদি কবি
জায়নবাদী
ইউক্রেনীয় ইহুদি
উসমানীয় ফিলিস্তিনের ইহুদি
জাতীয় সঙ্গীত রচয়িতা
নিউ ইয়র্ক সিটিতে অ্যালকোহলজনিত মৃত্যু
লুকাস মার্তিনেস কুয়ার্তা

লুকাস মার্তিনেস কুয়ার্তা (, ; জন্ম: ১০ মে ১৯৯৬; লুকাস কুয়ার্তা নামে সুপরিচিত) হলেন একজন আর্জেন্টিনীয় পেশাদার ফুটবল খেলোয়াড়। তিনি বর্তমানে ইতালীয় ক্লাব ফিওরেন্তিনা এবং আর্জেন্টিনা জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলেন।

লুকাস ২০১৯ সালে আর্জেন্টিনার হয়ে আন্তর্জাতিক পর্যায়ে অভিষেক করেছেন; আর্জেন্টিনার জার্সি গায়ে তিনি এপর্যন্ত ১১ ম্যাচে অংশগ্রহণ করেছেন।

প্রারম্ভিক জীবন
লুকাস মার্তিনেস কুয়ার্তা ১৯৯৬ সালের ১০ই মে তারিখে আর্জেন্টিনার মার দেল প্লাতায় জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
২০১৯ সালের ৫ই সেপ্টেম্বর তারিখে, ২৩ বছর, ৩ মাস ও ২৬ দিন বয়সে, ডান পায়ে ফুটবল খেলায় পারদর্শী লুকাস চিলির বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে আর্জেন্টিনার হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ২ নম্বর জার্সি পরিধান করে কেন্দ্রীয় রক্ষণভাগের খেলোয়াড় হিসেবে খেলেছিলেন। ম্যাচটি ০–০ গোলে ড্র হয়েছিল। আর্জেন্টিনার হয়ে অভিষেকের বছরে লুকাস সর্বমোট ২ ম্যাচে অংশগ্রহণ করেছেন।

পরিসংখ্যান

আন্তর্জাতিক

তথ্যসূত্র

বহিঃসংযোগ

 
 
 
 
 
 
 

১৯৯৬-এ জন্ম
জীবিত ব্যক্তি
আর্জেন্টিনীয় ফুটবলার
ফুটবল রক্ষণভাগের খেলোয়াড়
আর্জেন্টিনার আন্তর্জাতিক ফুটবলার
২০২১ কোপা আমেরিকার খেলোয়াড়
কোপা আমেরিকা বিজয়ী খেলোয়াড়
ক্লাব আতলেতিকো রিভার প্লেতের ফুটবলার
এসিএফ ফিওরেন্তিনার খেলোয়াড়
আর্জেন্টিনীয় প্রথম বিভাগের খেলোয়াড়
সেরিয়ে আ-এর খেলোয়াড়
২০২৪ কোপা আমেরিকার খেলোয়াড়
আর্জেন্টিনীয় পুরুষ ফুটবলার
ফুটবল সেন্ট্রাল ডিফেন্ডার
ইতালিতে প্রবাসী ফুটবলার
মোহাম্মদ আবুল কাসেম চৌধুরী

মোহাম্মদ আবুল কাসেম চৌধুরী (জন্ম: ১ অক্টোবর ১৯৬২) একজন বাংলাদেশী কৃষিবিদ। তিনি পটুয়াখালী বিজ্ঞান ও প্রযুক্তি বিশ্ববিদ্যালয়ের কৌলিতত্ত্ব ও উদ্ভিদ প্রজনন বিভাগের অধ্যাপক এবং খুলনা কৃষি বিশ্ববিদ্যালয়ের দ্বিতীয় উপাচার্য।

প্রাথমিক জীবন
আবুল কাসেম চৌধুরী ১৯৬২ সালের ১ অক্টোবর নোয়াখালীর কোম্পানীগঞ্জ উপজেলার চরফকিরা গ্রামে জন্মগ্রহণ করেন। তিনি বাংলাদেশ কৃষি বিশ্ববিদ্যালয়ের কৃষি অনুষদ থেকে ১৯৮৪ সালে স্নাতক এবং কৌলিতত্ত্ব ও উদ্ভিদ প্রজনন বিভাগ থেকে ১৯৮৮ সালে স্নাতকোত্তর ডিগ্রি লাভ করেন। ২০০১ সালে তিনি থাইল্যান্ডের ক্যাসেটসার্ট বিশ্ববিদ্যালয় থেকে পিএইচডি ডিগ্রি অর্জন করেন এবং ২০০৩ থেকে ২০০৫ সাল পর্যন্ত জাপান ইন্টারন্যাশনাল রিসার্চ সেন্টার ফর এগ্রিকালচারাল সায়েন্সেসে পোস্ট ডক্টরাল গবেষণা সম্পন্ন করেন।

কর্মজীবন
আবুল কাসেম চৌধুরী ১৯৮৯ সালে তৎকালীন পটুয়াখালী কৃষি কলেজের (বর্তমানে পটুয়াখালী বিজ্ঞান ও প্রযুক্তি বিশ্ববিদ্যালয়) উদ্ভিদ প্রজনন বিভাগে প্রভাষক হিসেবে যোগ দেন। এরই ধারাবাহিকতায় ২০০৮ সালে তিনি অধ্যাপক পদে উন্নীত হন।

কর্মজীবনে শিক্ষকতা ও গবেষণার পাশাপাশি তিনি পটুয়াখালী বিজ্ঞান ও প্রযুক্তি বিশ্ববিদ্যালয়ের রিজেন্ট বোর্ড ও একাডেমিক কাউন্সিলের সদস্য, কৃষি অনুষদ ও পোস্ট গ্র্যাজুয়েট স্টাডিজের ডিন, ডিন কাউন্সিলের আহ্বায়ক, বিশ্ববিদ্যালয়ের কেন্দ্রীয় গবেষণাগারের প্রধান, পরীক্ষা নিয়ন্ত্রক, রিসার্চ অ্যান্ড ট্রেনিং সেন্টারের পরিচালক, শারীরিক শিক্ষা বিভাগের পরিচালক, শিক্ষার্থী হলের প্রাধ্যক্ষ, প্রক্টর,   কৌলিতত্ত্ব ও উদ্ভিদ প্রজনন বিভাগ এবং বায়োটেকনোলজি বিভাগের চেয়ারম্যানসহ বিভিন্ন গুরুত্বপূর্ণ প্রশাসনিক দায়িত্ব পালন করছেন।

মোহাম্মদ আবুল কাসেম চৌধুরী ২০২২ থেকে ২০২৪ সাল পর্যন্ত খুলনা কৃষি বিশ্ববিদ্যালয়ের দ্বিতীয় উপাচার্য হিসেবে দায়িত্ব পালন করেন।

গবেষণাকর্ম
দেশিয় এবং আন্তর্জাতিক জার্নালে তার অর্ধশতাধিক গবেষণা প্রবন্ধ প্রকাশিত হয়েছে। তিনি দেশ-বিদেশের বিভিন্ন বিশ্ববিদ্যালয়ে গবেষণা প্রবন্ধ উপস্থাপন করেছেন।

তথ্যসূত্র

১৯৬২-এ জন্ম
বাংলাদেশী শিক্ষাবিদ
নোয়াখালী জেলার ব্যক্তি
খুলনা কৃষি বিশ্ববিদ্যালয়ের উপাচার্য
বাংলাদেশ কৃষি বিশ্ববিদ্যালয়ের প্রাক্তন শিক্ষার্থী
অথর্বন

অথর্বন (সংস্কৃত: अथर्वन्) হলেন হিন্দুধর্মের একজন কিংবদন্তি বৈদিক ঋষি, যিনি ঋষি অঙ্গিরার সাথে অথর্ববেদ রচনা করেন, অথবা তাকে অথর্ববেদের প্রচারক হিসেবে বিবেচনা করা।
অথর্বন শব্দটি অথর্ববেদের স্তোত্রকেও বোঝায়। তিনি সর্বপ্রথম অগ্নি-যজ্ঞ বা যজ্ঞ প্রবর্তন করেছিলেন বলেও কথিত আছে।

অথর্বনকে সপ্তর্ষিদের মধ্যে গণ্য করা হয়। তার বংশ অথর্বন নামে পরিচিত। ঋষি কর্দমের কন্যা শান্তি বা চিত্তি তার সহধর্মিণী, এবং ঋষি দধীচি তার পুত্র। তাকে ভৃগু বংশের সদস্য হিসেবে উল্লেখ করা হয়। মুণ্ডক উপনিষদ এবং অন্যান্য গ্রন্থ অনুসারে, তিনি ছিলেন ব্রহ্মার জ্যেষ্ঠ মানসপুত্র।

তথ্যসূত্র

উৎস 
 Boyce, Mary (2002). "Āθravan". Encyclopaedia Iranica. New York: Mazda Pub. pp. 16–17. Available online at http://www.iranicaonline.org/articles/atravan-priest (accessed on 30 December 2012).
 
 Witzel, Michael (2003). "Linguistic Evidence for Cultural Exchange in Prehistoric Western Central Asia". Sino-Platonic Papers Volume 129. Philadelphia: University of Pennsylvania, Department of East Asian Languages and Civilizations.

ঋষি
হিন্দু পুরাণ
সংযুক্ত আরব আমিরাতের রাষ্ট্রপতি

সংযুক্ত আরব আমিরাতের রাষ্ট্রপতি বা রাইস () হলেন সংযুক্ত আরব আমিরাতের রাষ্ট্রপ্রধান।

রাষ্ট্রপতি এবং উপরাষ্ট্রপতি প্রতি পাঁচ বছর পর ফেডারেল সুপ্রিম কাউন্সিল দ্বারা নির্বাচিত হন। যদিও সংযুক্ত আরব আমিরাতের প্রধানমন্ত্রী আনুষ্ঠানিকভাবে রাষ্ট্রপতি দ্বারা নিযুক্ত হন, তবে সংযুক্ত আরব আমিরাতের প্রত্যেক উপরাষ্ট্রপতি একইসাথে প্রধানমন্ত্রী হিসাবে দায়িত্ব পালন করেন। সাধারণত আবুধাবি আমিরাতের শাসক রাষ্ট্রপতির পদে অধিষ্ঠিত হন এবং দুবাই আমিরাতের শাসক উপরাষ্ট্রপতি এবং প্রধানমন্ত্রীর পদ ধারণ করেন। রাষ্ট্রপতি একাধারে সংযুক্ত আরব আমিরাতের সশস্ত্র বাহিনীর সর্বাধিনায়ক।

শেখ জায়েদ বিন সুলতান আল নাহিয়ানকে সাতটি আমিরাতকে একটি জাতিতে একত্রিত করার জন্য ব্যাপকভাবে কৃতিত্ব দেওয়া হয়। তিনি সংযুক্ত আরব আমিরাত গঠনের পর থেকে ২ নভেম্বর ২০০৪-এ মৃত্যুর আগ পর্যন্ত ইউএইর প্রথম রাষ্ট্রপতি ছিলেন। তিনি তার পুত্র শেখ খলিফা বিন জায়েদ কর্তৃক স্থলাভিষিক্ত হন যিনি ১৩ মে ২০২২-এ দায়িত্বাধীন অবস্থায় মারা যান। তার ভাই খলিফার মৃত্যুর পর, শেখ মোহাম্মদ বিন জায়েদ আল নাহিয়ান ১৪ মে ২০২২ তারিখে ফেডারেল সুপ্রিম কাউন্সিল দ্বারা সংযুক্ত আরব আমিরাতের তৃতীয় এবং বর্তমান রাষ্ট্রপতি নির্বাচিত হন।

তালিকা

পরিচয় চিহ্ন

আরও দেখুন 

 সংযুক্ত আরব আমিরাতের প্রধানমন্ত্রীদের তালিকা

তথ্যসূত্র

বহিস্থ সংযোগ 

সংযুক্ত আরব আমিরাত সরকার
 
সংযুক্ত আরব আমিরাতের রাজনীতি সম্পর্কিত তালিকা
১৯৭১-এ সংযুক্ত আরব আমিরাতে প্রতিষ্ঠিত
গৌর গোপাল দাস

গৌর গোপাল দাস হলেন একজন ভারতীয় সন্ন্যাসী, লাইফস্টাইল প্রশিক্ষক , অনুপ্রেরণামূলক বক্তা এবং প্রাক্তন HP প্রকৌশলী। তিনি আন্তর্জাতিক কৃষ্ণ ভাবনামৃত সংঘের সদস্য।

জীবনী 
তিনি ভারতের মহারাষ্ট্রের পুনেতে জন্মগ্রহণ করেন । তিনি পুনের কুসরো ওয়াদিয়া ইনস্টিটিউট অফ টেকনোলজি থেকে বৈদ্যুতিক প্রকৌশলে ডিপ্লোমা এবং কলেজ অফ ইঞ্জিনিয়ারিং, পুনে থেকে ডিগ্রি অর্জন করেছেন । ১৯৯৬ সালে লাইফস্টাইল কোচ হওয়ার জন্য কোম্পানি ছেড়ে যাওয়ার আগে তিনি অল্প সময়ের জন্য হিউলেট প্যাকার্ডে বৈদ্যুতিক প্রকৌশলী হিসাবে কাজ করেছিলেন ।

2018 সালে, তিনি Life's Amazing Secrets বইটি প্রকাশ করেন , এবং কলিঙ্গা ইনস্টিটিউট অফ ইন্ডাস্ট্রিয়াল টেকনোলজি (KIIT) দ্বারা সম্মানসূচক ডক্টরেট পান । তার ২৭.৪ কোটিও বেশি ভিউ সহ ৪৫.১ লাখ ইউটিউব সাবস্কাইবার রয়েছে ।

প্রকাশিত কাজ

তথ্যসূত্র

বহিঃসংযোগ 

 Gaur Gopal Das at পেঙ্গুইন বুক্‌স
 Gaur Gopal Das at ইউটিউব

১৯৭৩-এ জন্ম
জীবিত ব্যক্তি
হিন্দু সন্ন্যাসী
প্রেরণাদায়ী বক্তা
ভারতীয় প্রেরণাদায়ী বক্তা
হিউলেট-প্যাকার্ডের ব্যক্তি
আন্তর্জাতিক কৃষ্ণভাবনামৃত সংঘের ধর্মীয় ব্যক্তিত্ব
আল কায়েদা বসনিয়া ও হার্জেগোভিনা শাখা

আল কায়েদা ইন বসনিয়া অ্যান্ড হার্জেগোভিনা হল বসনিয়া ও হার্জেগোভিনা ভিত্তিক বৈশ্বিক জিহাদি গোষ্ঠী আল-কায়েদার একটি শাখা সংগঠন। এটি ১৯৯২ সালে বসনীয় যুদ্ধের সময় গঠিত হয়েছিল। বসনীয় যুদ্ধের সময় গ্রুপটি তৎকালীন বসনিয়া ও হার্জেগোভিনা প্রজাতন্ত্রের সেনাবাহিনীর একটি স্বেচ্ছাসেবক ইউনিট হিসেবে যুদ্ধে অনেক অবদান রেখেছিল। তখন গ্রুপটি সৌদি হাই কমিশন ফর রিলিফ অফ বসনিয়া অ্যান্ড হার্জেগোভিনা (SHC) এর মাধ্যমে পরিচালিত হয়েছিল।

উৎপত্তি 
১৯৯৩ সালে আয়মান আল জাওয়াহিরি নেতৃত্বে আল কায়েদা প্রথম বসনিয়ায় তাদের কার্যক্রম শুরু করে। বসনীয় যুদ্ধের শুরুতে তৎকালীন রাষ্ট্রপতি আলিজা ইজেতবেগোভিচ যুদ্ধে তাদের সমর্থন করার জন্য ইসলামি বিশ্বের দিকে মনোনিবেশ করেন। ইসলামি বিশ্বের প্রতি তার সাহায্যের আহ্বানের ফলে বিভিন্ন মুসলিম দেশ থেকে অস্ত্র, অর্থ ও শত শত বিদেশী যোদ্ধা আগমন করে। সেই যোদ্ধাদের মধ্যে অনেকেই আফগান মুজাহিদিন ছিলেন, যারা সোভিয়েতদের বিরুদ্ধে যুদ্ধ করেছিল। তখন আনুমানিক ৫০০ থেকে ১,৫০০ বিদেশী যোদ্ধা বসনিয়ায় আগমন করেছিল এবং তাদের মধ্যে প্রায় ১,০০০ জনই আফগান মুজাহিদিন ছিলেন।  সেই যোদ্ধাদের অনেকেই পাকিস্তান থেকে আসেন। এছাড়াও অনেক বিদেশী স্বেচ্ছাসেবক ইউরোপ থেকে এসেছিল। তখন মাদ্রিদ ইউরোপ থেকে যোদ্ধা পাঠানোর কেন্দ্র ছিল বলে অভিযোগ করা হয়।

অভিযোগ করা হয় যে, ১৯৯৩ থেকে ১৯৯৬ সালের মধ্যে আল-কায়েদার নেতা ওসামা বিন লাদেন বসনিয় পাসপোর্টে দেশটির ক্যাম্প পরিদর্শন করেন। জার্মান সাংবাদিক রেনাতের মতে, বিন লাদেন তখন বসনিয়া সফর করেন এবং ১৯৯৩ সালে ইজেতবেগোভিচের সাথে দেখা করেন।  সেই যুদ্ধে আল কায়েদা বিন লাদেনের সাথে যুক্ত ভিয়েনা-ভিত্তিক একটি দাতব্য সংস্থার মাধ্যমে বসনীয় মুসলিমদের জন্য মিলিয়ন মিলিয়ন ডলার খরচ করে এবং বসনিয়ায় গিয়ে যুদ্ধ করার জন্য যোদ্ধাদের প্রশিক্ষণ দেয়। তখন প্রতিবেশী ক্রোয়েশিয়ার রাজধানী জাগরেবে তাদের একটি অফিস খোলা হয়।

বৈশ্বিক মানসিকতা 

বসনীয় যুদ্ধের সময় বিদেশী মুজাহিদিন যোদ্ধারা বসনীয় মুদজাহিদিন ব্রিগেড হিসেবে কাজ করতেন।  বসনিয়ার অভিজ্ঞতা মুজাহিদিনের মানসিকতাকে বিশ্বায়নে সাহায্য করে। আল-কায়েদার একজন প্রাক্তন সদস্যের মতে, আল-কায়েদার অনেক প্রতিভাবান নেতা এই যুদ্ধ থেকে পশ্চিমা বিরোধী ও বৈশ্বিক মনোভাব নিয়ে আবির্ভূত হয়েছিলেন

পরবর্তী অবস্থা 

যুদ্ধের পর আল-কায়েদা একটি দাতব্য সংস্থার মাধ্যমে বসনিয়া ও হার্জেগোভিনায় তাদের সংযোগ পুনঃস্থাপিত করে। দাতব্য সংস্থাটি আল কায়েদার লজিস্টিক্যাল ও আর্থিক সহায়তার পরিকাঠামোর সম্পূর্ণ সমন্বিত উপাদান হিসেবে কাজ করে। ২০০২ সালের শেষের দিকে সারাজেভোর ইলিদজাতে দাতব্য সংস্থাটির সদর দফতরে মার্কিন যুক্তরাষ্ট্রের বিশেষ বাহিনী একটি অভিযান চালায়।  অভিযানে মার্কিন যুক্তরাষ্ট্রের সেক্রেটারি অফ স্টেট অফিসের আইডি কার্ড জাল করার ম্যানুয়ালসহ বিন লাদেনের সাথে বৈঠকের পাণ্ডু লিপি ও কিছু নোট পাওয়া যায়। এর ফলে অন্যান্য সংস্থা, যেমন ওয়াজির (আল-হারামাইন ফাউন্ডেশনের উত্তরসূরি) ও গ্লোবাল রিলিফ ফান্ডও বন্ধ হয়ে যায়। 

বর্তমান গোষ্ঠীটির কার্যক্রম সম্পর্কে কোনো তথ্য পাওয়া যায় না। অনেকেই এটিকে বিলুপ্ত বলে মনে করেন। তবে কেউ বলেন, এটি বসনিয়ায় আল কায়েদার জন্য সদস্য সংগ্রহের কাজ করে।

তথ্যসূত্র 

আল-কায়েদার সাথে সংশ্লিষ্ট দল
বসনিয় যুদ্ধ
দীর্ঘ নিকায়

দীর্ঘ নিকায় (দীর্ঘনিকায়; "দীর্ঘ বক্তৃতার সংগ্রহ") হল একটি বৌদ্ধ ধর্মগ্রন্থ, পাঁচটি নিকায়ের মধ্যে প্রথম, বা সংকলন, সুত্ত পিটকের, যা "তিনটি ঝুড়ি" এর মধ্যে একটি যা (থেরবাদ) পালি ত্রিপিটক রচনা করে। বৌদ্ধধর্ম। দীঘা নিকায়ার কিছু সাধারণভাবে উল্লেখিত সূত্তগুলির মধ্যে রয়েছে মহা-পরিনিবানা সুত্ত (DN 16), যেটি বুদ্ধের শেষ দিন এবং মৃত্যুকে বর্ণনা করে, সিগালোভাদা সুত্ত (DN 31) যেখানে বুদ্ধ নৈতিকতা ও অভ্যাস নিয়ে আলোচনা করেছেন। অনুগামী, এবং সমানাফল (DN 2), ব্রহ্মজাল সুত্ত (DN 1) যা মহাবিশ্ব এবং সময় (অতীত, বর্তমান এবং ভবিষ্যত) সম্পর্কে ভারতে বুদ্ধ এবং অন্যান্য তপস্বীদের দৃষ্টিভঙ্গি বর্ণনা এবং তুলনা করে; এবং পোটহপাদ (DN 9) সুত্ত, যা সমথ ধ্যানের উপকারিতা এবং অনুশীলনকে বর্ণনা করে।

কাঠামো এবং বিষয়বস্তু 
দীর্ঘ নিকায় ৩৪টি সূত্র নিয়ে গঠিত, তিনটি বর্গ বা খন্ডে বিভক্ত।
 শিলাখন্ড বর্গ—নৈতিকতা সংক্রান্ত বিভাগ (সূত্ত ১-১৩); সন্ন্যাসীদের নৈতিকতার উপর একটি ট্র্যাক্টের নামানুসারে নামকরণ করা হয়েছে যা এর প্রতিটি সূত্রে ঘটে (তত্ত্বগতভাবে; বাস্তবে এটি তাদের সমস্তটিতে সম্পূর্ণরূপে লেখা হয় না। ); তাদের বেশিরভাগের মধ্যে এটি জ্ঞানের দিকে নিয়ে যায় (সমথ ধ্যানের প্রধান অর্জন), মানসিক শক্তির চাষ এবং অরহত্বে উপনীত হন।
 মহা বর্গ—দ্য গ্রেট ডিভিশন (সুত্র ১৪-২৩
 পাটিকা বর্গ - পাটিকা বিভাগ (সুত্র ২৪-৩৪)

অনুবাদ 
পূর্ণ অনুবাদঃ
 Dīgha Nikāya | The Long Collection by Ṭhānissaro Bhikkhu
 Dialogues of the Buddha, tr T. W. and C. A. F. Rhys Davids, 1899–1921, 3 volumes, Pali Text Society, Vol. 1, Vol. 2, Vol. 3.
 Thus Have I Heard: the Long Discourses of the Buddha, tr Maurice Walshe, Wisdom Pubs, 1987; later reissued under the original subtitle; 
The Long Discourses, tr Bhikkhu Sujato, 2018, published online at SuttaCentral and released into the public domain.

Selections:

 The Buddha's Philosophy of Man, Rhys Davids tr, rev Trevor Ling, Everyman, out of print; 10 suttas including 2, 16, 22, 31
 Long Discourses of the Buddha, tr Mrs A. A. G. Bennett, Bombay, 1964; 1-16
 Ten Suttas from Digha Nikaya, Burma Pitaka Association, Rangoon, 1984; 1, 2, 9, 15, 16, 22, 26, 28-9, 31

তথ্যসূত্র

বহিঃসংযোগ 

Digha Nikaya in Pali and English at metta.lk
A Study of the Digha Nikaya of the Suttapitaka
Digha Nikaya in English at accesstoinsight.org
Free listing of all the Suttas (Alpha by sutta title)
Digha Nikaya in English, Nepali and Nepalbhasha

বৌদ্ধধর্ম
সূত্র পিটক
সুত্তপিটক
পালি বৌদ্ধ ধর্মগ্রন্থ
নওয়াজউদ্দিন সিদ্দিকী অভিনীত চলচ্চিত্রের তালিকা

নওয়াজউদ্দিন সিদ্দিকী (জন্ম ১৯ মে ১৯৭৪) একজন ভারতীয় অভিনেতা যিনি মূলত হিন্দি সিনেমায় কাজের জন্য বিখ্যাত।   তিনি ন্যাশনাল স্কুল অফ ড্রামারতে পড়াশোনা করেছিলেন। সিদ্দিকীর পূর্ণদৈর্ঘ্য চলচ্চিত্রে আত্মপ্রকাশ হয়েছিল পরিচালক প্রশান্ত ভার্গবের সাথে পাতং-এর (২০১২) সাথে, এবং তার অভিনয় সিনেমা সমালোচক রজার এবার্টের প্রশংসিত কুড়িয়ে ছিলেন। এছাড়াও তিনি ব্ল্যাক ফ্রাইডে (২০০৭), দ্য গ্যাংস অফ ওয়াসেপুর (২০১২), ডুওলজি এবং রমন রাঘব ২.০ -এ পরিচালক অনুরাগ কাশ্যপের সাথে তার কাজের জন্য আন্তর্জাতিক স্বীকৃতি পেয়েছেন।

সিদ্দিকী দ্য লাঞ্চবক্স (২০১৩), মান্টো (২০১৮), এবং রমন রাঘব ২.০-এ তার ভূমিকার জন্য সর্বাধিক পরিচিত।  তিনিই বিশ্বের একমাত্র অভিনেতা যার আটটি চলচ্চিত্র আনুষ্ঠানিকভাবে নির্বাচিত হয়োছে এবং কান চলচ্চিত্র উৎসবে প্রদর্শিত হয়েছে। 

অভিনেতা তার চলচ্চিত্র নির্মাণের ব্যস্ত সময়সূচী থেকেও তার জন্মভূমি উত্তর প্রদেশে খামার করার জন্য সময় বের করে কাজ করে চলেছেন।  তিনি দুটি এমি-মনোনীত সিরিজ, সেক্রেড গেমস (২০১৯)  এবং ব্রিটিশ ম্যাকমাফিয়াতে অভিনয় করেছেন।

চলচ্চিত্রের তালিকা

ছায়াছবি

ওয়েব সিরিজ

তথ্যসূত্র

বহিঃসংযোগ 
 IMDb- তে নওয়াজউদ্দিন সিদ্দিকীর ফিল্মোগ্রাফি

ভারতীয় চলচ্চিত্র তালিকা
অভিনেতাদের চলচ্চিত্র তালিকা
এসএ২০ (ক্রিকেট)

এসএ২০ () হল দক্ষিণ আফ্রিকার ফ্র্যাঞ্চাইজ টি২০ ক্রিকেট লিগ। জানুয়ারি ও ফেব্রুয়ারি ২০২৩ সালে প্রথম মরসুম অনুষ্ঠিত হয়েছিল।

ইতিহাস 
২০১৭ সালে সিএসএ আইপিএল ও বিবিএলের আদলে টি২০ গ্লোবাল লিগ শুরু করার কথা চিন্তা করেছিল। কিন্তু পৃষ্ঠপোষকতার অভাবে প্রতিযোগিতা বাতিল ঘোষিত হয়।

২০১৮ সালে শুরু ম্যাজান্সি সুপার লিগ যাতে সিএসএ-র মালিকানাধীন ছয়টি দল অংশ নিয়েছিল। ২০২২ সালে তা পরিত্যক্ত হয় ও সেই মরসুমটি সিএসএ টি২০ চ্যালেঞ্জ অর্থাৎ ঘরোয়া লিগ দ্বারা প্রতিস্থাপিত হয়।

২০২২-এ সিএসএ, আফ্রিকা ক্রিকেট ডেভেলপমেন্ট লিমিটেড, সুপারস্পোর্ট ও প্রাক্তন আইপিএল সিইও সুন্দর রমন-এর উদ্যোগে এসএ২০ লিগ পরিকল্পনা করা হয়। দলের নিলাম হলে ছয়টি দলেরই মালিকানাসত্ত্ব লাভ করে ছয়টি ভারতীয় কোম্পানি যারা আইপিএল দলের মালিক।

আসন্ন প্রতিযোগিতায় জোর দিতে সিএসএ দক্ষিণ আফ্রিকার সাথে অস্ট্রেলিয়ার ওডিআই সিরিজ বাতিল করে দেয়। প্রাক্তন প্রোটিয়া ক্রিকেটার গ্রেইম স্মিথ কমিশনার পদে অভিষিক্ত হন আগস্ট ২০২২-এ।

বিন্যাস 
শীর্ষ চার দল প্লে-অফ পর্বে যাওয়ার আগে ছয়টি দল একে অপরের সাথে ডাবল রাউন্ডে খেলবে। সিএসএ ঘোষণা করেছে যে দলগুলি খসড়া মডেলের বিপরীতে একটি নিলাম মডেলের মাধ্যমে খেলোয়াড়দের অধিগ্রহণ করতে পারে, এটি আইপিএলের পরে এটিকে বিশ্বের দ্বিতীয় ক্রিকেট লীগে পরিণত করেছে। প্রতিটি দলের ১৭ জন খেলোয়াড়ের একটি স্কোয়াড থাকবে এবং নিলামের আগে তিনজন আন্তর্জাতিক খেলোয়াড়, একজন দক্ষিণ আফ্রিকার খেলোয়াড় এবং একজন আনক্যাপড দক্ষিণ আফ্রিকান খেলোয়াড়ের সমন্বয়ে পাঁচজন খেলোয়াড়কে প্রাক-সাইন আপ করতে সক্ষম হবে। ৩০টিরও বেশি আন্তর্জাতিক খেলোয়াড় ইতিমধ্যেই লিগ দ্বারা স্বাক্ষরিত হয়েছে, সমস্ত চুক্তিবদ্ধ প্রোটিয়া এবং ঘরোয়া খেলোয়াড়রা যারা লিগে খেলতে প্রতিশ্রুতিবদ্ধ।

দল 
নিম্নে অংশগ্রহণকারী দল ও তাদের মালিকদের নাম দেওয়া হল:

খেলোয়াড় ও স্টাফ

ফাইনাল খেলার তালিকা

সম্প্রচারক 
দক্ষিণ আফ্রিকার সুপারস্পোর্ট ও ভারতীয় ভায়াকম ১৮ সংস্থার স্পোর্টস১৮ (টেলিভিশন) ও জিও সিনেমা (অনলাইন) এই প্রতিযোগিতার প্রতিটি ম্যাচ সম্প্রচার করেছে।

তথ্যসূত্র

বহিঃসংযোগ 

এসএ২০
টুয়েন্টি২০ ক্রিকেট লিগ
পেশাদার ক্রিকেট লিগ
দক্ষিণ আফ্রিকার ঘরোয়া ক্রিকেট প্রতিযোগিতা
দক্ষিণ আফ্রিকায় ক্রিকেট
২০২২-এ প্রতিষ্ঠিত ক্রীড়া লিগ